Alf Krogh Holt

Alf Krogh Holt (1919–1997) var en norsk/fransk maler, bosatt i Paris fra 1962.https://nkl.snl.no/Alf_Krogh_Holt (besøkt 30. april 2015) Selv om han bodde mesteparten av sitt liv i Paris, vendte han ofte tilbake til sin hjemby Tvedestrand.Roger Ståle Steine: «Lambda kan fort bli en hodepine» i Agderposten 22. juli 2013

Krogh Holt hadde planer om å bli arkitekt, men ombestemte seg og søkte plass på Statens kunstakademi (1941–1946).Bugge Erle Moestue:«Nekrolog Alf Krogh» Holt i Aftenposten, 3. juni 1997, s. 14 Der var han elev under Axel Revold og Jean Heiberg. I 1947 reiste han første gang til ParisTone Sandberg: «Rickhard trekker ukjent maler fram i lyset» i Fædrelandsvennen, 4. juni 2013, s. 8-9 og i 1951 mottok han et fransk statsstipend og ble elev hos malerpedagogen André Lhote. Her fikk han undervisning i en moderat form for kubisme, samtidig som han lot seg inspirere av impresjonismen og Paul Cezanne. 

I årene han virket som kunstner, holdt han regelmessige utstillinger på Galleri Moderne Kunst i Oslo. Krogh Holt deltok på Høstutstillingen i Oslo 1946–1951 og på en rekke separat- og kollektivutstillinger i Norge og Frankrike. I 1989 opplevde han en av sine største anerkjennelser som kunstner, ved separatutstillingen på La Galerie ARTMEL i Rue du Faubourg Saint-Honoré i Paris. Der ble et av hans malerier solgt for 153 000 franc.Løberg Lilleba Brynhildsen: «Norsk maler med Paris som arena» i Aftenposten, 19. september 1989, s. 14 Han har også stilt ut sammen med PicassoOlav Loftesnes: «Fullt hus på åpning» i Tvedestrandsposten, 11. juni 2013 og han var fast gjest på Salon d’Automne i Paris. Han er innkjøpt av Riksgalleriet og Den norske avdeling, Lycée Corneille, Rouen.

Sommeren 2013 ble det arrangert en stor minneutstilling over Alf Krogh Holts kunstverk i Tvedestrand Museum. Åpningstalen ble holdt av Leonard Rickhard, og Tvedestrandsposten skrev om fullt hus og kø for å slippe inn på utstillingen. Utstillingen førte til høye besøkstall i museet hele sommeren.Olav Loftesnes: «Fullt hus på åpning» i Tvedestrandsposten, 11. juni 2013 I et intervju i Fædrelandsvennen med Leonard Rickhard, som også er født og oppvokst i Tvedestrand, beskriver han Krogh Holt som en kunstner med en sterk tro på det han holdt på med. Rickhard opplever det også litt sårt at kunnskapen hans ikke ble kanalisert i noe som ble mer forløst. Han understreker at Krogh Holt var en fin maler, som representerer sin generasjon og et kunstsyn både eldre og yngre kan lære noe av, samtidig som han er en profilert skikkelse i Tvedestrands historie.

I en nekrolog over Alf Krogh Holt skrev Aftenposten i 1997:

 Referanser 

Kategori:Norske malere
Kategori:Personer fra Tvedestrand kommune
Kategori:Fødsler i 1919
Kategori:Dødsfall i 1997